projecte-aina/catalan_government_crawling huggingface dataset:
Si us interessa el tema dels animals en perill d'extinció us proposem la consulta i la lectura del llibre Salvem-los! de Jess French que ens ensenya les accions més beneficioses que s'estan fent en la cura del medi ambient.
Gràcies al llibre descobrirem quantes espècies es troben actualment en perill?
Quins són aquests animals i ens explica qui és el primer culpable de la destrucció de l'hàbitat natural d'aquestes bèsties.
Llegint el llibre descobrim que de mica en mica anem avançant i cal que tots acceptem l'obligació de vetllar pel futur de la terra, i així les nostres meravelloses espècies amenaçades podran arribar a salvar-se.
Els animals lluiten per sobreviure i cal que nosaltres els ajudem.
Si us interessa la terra i els animals que en ella viuen us recomanem molt aquest llibre: ajudeu-los!
D'una manera molt visual i amena els autors d'aquest llibre ens endinsen en la meravellosa aventura dels amors i desamors entre els animals.
Les informacions molt visuals ens apropen a centenars de preguntes desconegudes relacionades amb les pràctiques amoroses d'aquestes espècies i ens fan veure amb una bona dosi d'humor i de curiositat com es de meravellosa l'evolució dels animals.
Cal destacar les il·lustracions meticuloses del llibre i les pàgines desplegables, espectaculars, que ajuden a entendre el tema de la sexualitat i la reproducció en el regne animal d'una manera exhaustiva i global.
En definitiva, tenim entre mans un llibre molt recomanat sobre les arts de seducció refinades, grolleres, genials, divertides... i els embarassos enginyosos dels animals més tendres i feréstecs del món sencer.
Aquest llibre ens ajudarà a parlar amb els nostres fills d'aquestes i d'altres qüestions relacionades amb el sexe d'una manera oberta i natural.
Llibre de coneixements adreçat a tota la família i sobretot a nens i a nenes a partir de 8 anys.
La biblioteca disposa de 22 ordinadors amb accés a internet a disposició dels usuaris.
Privacitat i accés a continguts
Exclusió o interrupció del servei
Us oferim també un servei d'accés a internet sense fils (Wi-fi), per connectar-vos amb els vostres dispositius mòbils des de qualsevol lloc de la biblioteca.
Demaneu les claus d'accés al taulell d'informació.
La biblioteca no es fa responsable de la informació a la qual accedeixen els usuaris.
El personal de la biblioteca es reserva el dret de finalitzar les sessions en qualsevol moment.
Un mar de plàstics, escrit per Kirsti Blom i Geir Wing Gabrielsen, és un llibre de coneixements infantil publicat per Takatuka l'any 2018.
És un llibre de temàtica molt actual que ens fa prendre consciència sobre el problema dels residus marins al món, un dels reptes mediambientals més grans que afronta la humanitat avui dia.
També en la seva lectura aprendrem coses tant interessants com que el plàstic conté agents tòxics per al medi ambient i que gairebé el 10% del plàstic que es fabrica al món va a parar al mar.
El llibre sobretot explica als infants la importància d'estar informats per actuar i posar-hi remei en la cura del mar.
Busqueu-lo a l'Àrea infantil i juvenil!
Chloé Cruchaudet es va graduar en Animació, però és coneguda sobretot pels seus còmics històrics.
El més guardonat ha estat Degenerado, adaptació d'un llibre escrit per dos historiadors, on se'ns explica l'experiència d'un home que es veu obligat a transvestir-se durant la primera guerra mundial per tal de sobreviure, posant així de relleu el tema de la dignitat de l'ésser humà al llarg d'aquests turbulents períodes.
Degenerado ha obtingut el Gran Premi Lyon BD 2014, Gran Premi de la Crítica ACBD 2014 i el Premi del Públic al Festival del Còmic d'Angoulême 2014.
El còmic que avui us recomanem és ben diferent.
En aquesta novel·la gràfica, Escampar la boira, Chloé Cruchaudet ens transmet una tendra història.
A través d'un grup d'amics, que pretenen trobar un lloc fantàstic viatjant en el rai que han construït, ens retorna l'esperit d'innocència aventurera de la nostra infància.
En definitiva, es tracta d'un còmic infantil amb una gran explosió visual de colors i on se'ns transmet que l'empatia pot acabar amb molts conflictes i crear una realitat millor.
Trobareu un exemplar d'aquest títol a l'Àrea Infantil i Juvenil (planta baixa).
"Safari" és un llibre de l'autora Maite Carranza, adreçat a nens i nenes a partir de 10 anys.
Va ser guardonat amb el premi literari Edebé de literatura infantil 2019.
Llegir-lo ens transporta molt ràpidament al clàssic "Tarzan de les mones", un personatge de ficció creat per Edgar Rice que s'ha adaptat en nombroses ocasions a llibres, còmics i al cinema, del qual se n'ha fet més de 100 llargmetratges.
Per als qui el coneixeu segur que ja us penseu de què va aquesta història semblant a la d'aquest heroi que us presentem avui: de ximpanzés, de l'Àfrica i d'un nen petit.
Tot comença quan en Dani, el protagonista, deixa de parlar mentre passa el dia en un zoo amb els seus pares.
Amb l'esperança que recuperi la parla la seva família decideix anar de viatge a l'Àfrica.
Una baralla entre els seus pares farà que el viatge se suspengui i un contratemps porta el nen a quedar-se sol en aquest immens continent.
Solament us direm que una femella ximpanzé, la Júpiter, l'adoptarà com a fill i li obrirà les portes de la seva família, de manera que en Dani creix i aprèn a conviure i a comunicar-se amb els ximpanzés en la més absoluta llibertat.
Aquest llibre ens apropa sens dubte al món dels animals, amb els quals descobrirem sobretot l'amistat, l'amor, i dóna la possibilitat als infants de redescobrir el personatge literari de Tarzan.
El podeu trobar a la biblioteca o a l' eBiblio, juntament amb altres llibres de la mateixa autora.
Els "coronallibres" són capsules tancades amb llibres que ens poden ajudar en aquest temps de confinament a trobar propostes de lectura a l' eBiblio relacionades entre elles per la seva temàtica.
Cada corona està nodrida de cinc recomanacions que us podeu anar prestant a través d'aquesta plataforma digital per llegir-los a casa tranquil·lament a través de diferents dispositius: ordinadors personals, lectors de llibres electrònics, tauletes o telèfons intel·ligents.
Són històries que s'enganxen l'una amb l'altra formant un perfecte cercle temàtic.
Us proposem un coronallibres per al públic juvenil sota el títol "Històries de carn i ànima", amb els següents llibres:
Són històries en general difícils d'explicar amb paraules ja que quan les llegim ens produeixen unes sensacions tan intenses i punyents que se'ns barregen totes a dins nostre fent-nos un nus que ens pressiona molt fort el nostre cor.
Tots els personatges d'aquests llibres intenten lluitar davant d'adversitats, uns amb molt coratge com la història de "Tina Frankens" i d'altres en canvi com Todd superant-se en el seu dia a dia encara que tot gira en contra d'ell a "El cuchillo en la mano".
La lluita per la supervivència enmig d'una guerra és el fil conductor de "Dos hermanos" i vèncer el monstre que els assetja en el cas de "La noia de la caravana" i "Un monstruo viene a verme".
[Trobareu aquests llibres i altres dels mateixos autors a la biblioteca i a l' eBiblio.]
Els "coronallibres" són càpsules amb llibres que ens poden ajudar en aquest temps de confinament a trobar propostes de lectura a l' eBiblio.
Són històries que s'enganxen l'una amb l'altra formant un perfecte cercle temàtic.
En aquesta ocasió us presentem un "coronallibres" nodrit de cinc recomanacions d'"Històries de fòbies i trastorns" que us podeu anar prestant a través de la plataforma digital eBiblio per llegir-los a casa tranquil·lament a través de diferents dispositius: ordinadors personals, lectors de llibres electrònics, tauletes o telèfons intel·ligents.
A partir d'aquest "coronallibres" descobrireu diferents models de comportament humà davant diferents situacions.
Tots els protagonistes d'aquestes històries han de conviure amb els seus impediments psicològics i veureu com tots lluiten per superar-los davant dels contratemps que se'ls presenten.
És molt interessant observar com els personatges volen alliberar-se de les seves pors que en tots els casos no els deixen ni avançar ni créixer: la fòbia que Cristopher té a parlar amb els adults i els desconeguts; el trastorn obsessiu-compulsiu que apareix sota la història d'Aza; l'obsessió per l'autolesió d'en Charlie i l'autisme d'en Sam que es trenca quan s'assabenta que els seus pares es volen divorciar.
I la novetat que presenta l'editorial Fanbooks sota el títol "Ametlla" on Seon pateix alexitímia incapaç d' expressar cap emoció ni sentiment.
Si us agraden els llibres d'ensurts, de caure i tornar-se aixecar, de superar-se cada dia i no perdre mai la força per continuar endavant, aquesta és la vostra càpsula juvenil de "Històries de fòbies i trastorns".
[Trobareu aquests llibres i altres dels mateixos autors a la biblioteca i a l' eBiblio ].
Els "coronallibres" són capsules tancades amb llibres que ens poden ajudar a trobar propostes de lectura a la plataforma eBiblio relacionades entre elles per la seva temàtica.
En aquesta ocasió us presentem un "coronallibres" infantil nodrit de cinc recomanacions sota el títol "Emociona't" que us podeu anar prestant aquests dies de confinament a través d'aquesta plataforma digital per llegir-los a casa tranquil·lament.
La proposta conté els següents llibres:
En aquests dies de tancament a casa si voleu aprofitar i treballar les emocions amb els vostres fills i filles podeu utilitzar aquests contes per fer-ho.
Com ja sabeu els infants experimenten emocions constantment i és important com a pares ensenyar-los a endreçar-les i reconèixer-les.
La ràbia, la tristesa, l'alegria, la por, la paciència i l'autoestima són algunes de les més habituals.
Animeu-vos a utilitzar aquest recurs, els contes, per treballar les emocions a casa d'una forma fàcil i lúdica.
Tots aquests llibres els podeu trobar a la biblioteca o a l' eBiblio.
Recordes aquell estiu inoblidable en què tot va canviar?
La Rose i la Windy estan a punt de viure'l.
Les dues amigues es retroben, quan la Rose i la seva família viatgen al poblet Awako per estiuejar, però aquest any serà diferent.
Els pares de la Rose tenen problemes des de l'any anterior, arran d'un esdeveniment traumàtic, i la pressió li està passant factura...
Si a això li afegim una tragèdia en la qual es veuran embolicades, tot serà especial per a totes dues noies.
I és que en un moment en què el món al voltant d'elles està canviant, la seva amistat serà el refugi que necessiten per créixer i iniciar el camí cap a la maduresa.
Jillian i Mariko Tamaki són cosines i autores de còmic canadenques.
A més dels seus treballs individuals han treballat conjuntament, entre d'altres, en aquesta obra reconeguda per la crítica i el públic, però "Aquel verano" també va ser el títol més censurat per les biblioteques i escoles americanes l'any 2016 a causa del seu tractament lliure i realista de l'adolescència, una censura denunciada per l'ALA (Associació Americana de Biblioteques).
Podeu trobar aquest document a la biblioteca i el podeu sol·licitar en préstec a través del nostre formulari web.
Més recomanacions a: Grup de Recomanacions Infantils i Juvenils de Lleida.
Un còmic dibuixat amb el traç del pinzell de terror oníric que tant caracteritza a en Clive Barker.
La línia que separa la realitat del malson es desdibuixa quan el nostre protagonista, un nen d'uns deu anys, desitja escapar de la rutina.
Un curiós personatge el guiarà a un món que resulta ser un lloc horrible, on els diversos monstres creats per l'autor es mengen els dies del noi i l'envolten d'insòlits fets.
Coneixerà la Lulú (un amor impossible) i lluitarà contra monstres que podrien representar els seus propis temors i que només podrà vèncer enfrontant-los.
El còmic no mostra el típic terror juvenil, però tampoc desenvolupa les històries descarnades a les que l'autor ens va acostumar amb les seves creacions literàries com "Libros de sangre" o bé els seus films com ara "Hellraiser".
"El ladrón de días" es un còmic juvenil que sorprèn per la contenció dels horrors però, que a la vegada, deixa palpar la típica angoixa transmesa pels universos paral·lels que crea Clive Barker.
Podeu demanar aquest i altres títols de l'autor a través del nostre formulari de préstec amb cita prèvia.
Els gats són una constant en la literatura infantil.
Aquests éssers independents, observadors i divertits fascinen els infants perquè precisament molts d'ells es reflecteixen en el seu esperit curiós i espontani.
En realitat aquest felins són intrèpids passejants, grans exploradors i els agrada fer escapades pels patis i els terrats, perquè són uns animals tafaners i atrevits.
En aquestes sortides sovint demostren la seva gran agilitat, el seu sentit de l'equilibri i la rapidesa de reflexos.
Molts són els contes on els personatges principals són els gats.
Tenim històries unes sobre gats valents i aventures, gats juganers i dinàmics, d'altres en canvi de gats mandrosos i dormilegues, de gats perillosos i poca soltes i fins i tot depredadors.
Passeu i gaudiu de les seves lectures aquest estiu:
Podeu consultar la disponibilitat d'aquests documents al catàleg ARGUS i a l' eBiblio i sol·licitar-los en préstec a través del nostre formulari web.
Els contes de fades són històries breus, que contenen elements i personatges fantàstics.
També en aquestes històries hi acostumen a aparèixer elements meravellosos i màgics com els encanteris, les pocions i les varetes màgiques.
Així mateix, hi podem trobar diferents tipus de fades: fades bones, fades dolentes, fades que viuen als boscos, fades d'aigua i fades de diferents colors: blanques, verdes...
Sens dubte, molts nens i nenes gaudeixen llegint aquests contes o escoltant-los, ja que estimulen la seva imaginació i creativitat.
La millor etapa per introduir aquests contes és entre els 5 i els 9 anys d'edat però també poden distreure i agradar a un públic més adult, fins i tot a la tercera edat.
La fantasia, doncs, és clau en aquests relats i està directament lligada a la imaginació.
Aquesta ens proporciona diferents punts de vista de tot allò que ens envolta i ens obliga molt sovint a crear un món imaginari del qual se'n pot extreure un gran profit, ja que ens permet treballar amb els nostres fills el tema de les pors o superar els mals moments imaginant-ne de feliços, reconfortant-los i ajudant-los a seguir endavant.
Explicar contes de fades als nostres infants és una valuosíssima activitat que no cal deixar de fer quan són petits, i fins i tot quan són més grans, com per exemple amb la lectura de Laura Gallego "Totes les fades del regne", molt recomanable a partir de dotze anys.
Si voleu endinsar-vos en un món ple de fantasia de la mà de les fades us presentem aquestes propostes per aquest estiu.
Aquesta llista conté llibres amb contes de fades que faran les delícies dels més petits, però també dels adults:
Podeu consultar la disponibilitat d'aquests documents al catàleg ARGUS i a l' eBiblio i sol·licitar-los en préstec a través del nostre formulari web.
Els "coronallibres" són capsules tancades amb llibres que ens poden ajudar a trobar propostes de lectura a la plataforma eBiblio relacionades entre elles per la seva temàtica.
En aquesta ocasió us presentem un "coronallibres" infantil adreçat a nens i nenes de 10 a 12 anys nodrit de cinc recomanacions sota el títol "Històries en temps de guerra" que us podeu anar prestant aquests dies de confinament a través d'aquesta plataforma digital per llegir-los a casa tranquil·lament.
La proposta conté els següents llibres:
Tots ells tenen en comú que són llibres plens d'històries reals i emotives que ens apropen a temes tan difícils d'explicar com la guerra i els desplaçaments forçats, el drama dels refugiats, però també l'acollida i la convivència.
Són poderoses històries plenes d'humanitat sobre els refugiats, la guerra i les seves conseqüències.
La seva lectura sens dubte ens ensenyarà a ser empàtics amb els nouvinguts.
Tots aquests llibres els podeu trobar a la biblioteca o a l' eBiblio.
Els "coronallibres" són càpsules tancades amb llibres que ens poden ajudar a trobar propostes de lectura a la plataforma eBiblio relacionades entre elles per la seva temàtica.
En aquesta ocasió us presentem un "coronallibres" infantil adreçat a nens i nenes de 8 a 12 anys, nodrit de cinc recomanacions sota el títol "Històries divertides i engrescadores", que us podeu anar prestant aquests dies de confinament a través d'aquesta plataforma digital per llegir-los a casa tranquil·lament.
La proposta conté els següents llibres:
Tots ells tenen en comú que són llibres plens d'humor i d'històries enginyoses, esbojarrades, que ens faran passar l'estona i evadir-nos de la realitat.
Amb ells tothom s'ho passarà bé.
Tots aquests llibres els podeu trobar a la biblioteca o a l' eBiblio.
Els "coronallibres" són càpsules tancades amb llibres que ens poden ajudar a trobar propostes de lectura a la plataforma eBiblio relacionades entre elles per la seva temàtica.
En aquesta ocasió us presentem un "coronallibres" juvenil adreçat a nois i noies de 14 a 16 anys, nodrit de cinc recomanacions sota el títol "Thriller i misteri", que us podeu anar prestant aquests dies de confinament a través d'aquesta plataforma digital per llegir-los a casa tranquil·lament.
La proposta conté els següents llibres:
Tots ells tenen en comú que són llibres de misteri molt propicis per llegir en solitari i amb ben poca llum les nits de lluna plena.
Si us agraden els llibres d'intriga amb alguns finals agredolços i amb personatges joves, innocents i perduts, aquestes propostes lectores creiem que us agradaran.
Tots aquests llibres els podeu trobar a la biblioteca o a l' eBiblio.
Hi havia una vegada... un camell.
Un camell que estava molt avorrit de treballar al circ i haver de fer, dia rera dia, el mateix número amb el mateix company, el lleó.
Així que va decidir anar-se'n a la ciutat i canviar de vida.
Un cop allà, però, va veure que necessitava una feina i tot buscant en va trobar una de cavall... com que sempre havia volgut ser un cavall es va presentar a l'entrevista i vualà, va aconseguir feina de cavall de guàrdia per fer complir les normes al parc.
Superats els primers moments d'escepticisme per part dels altres cavalls i del propi guàrdia, van començar a treballar fent complir la normativa... a la seva manera!
"Sóc un cavall" és un conte per als més petits de casa.
És una història divertida i senzilla, on el text és breu i la il·lustració, molt vistosa i acolorida, complementa la experiència lectora.
Aquest llibre, editat el 2016 per Siruela Ilustrada, podeu trobar-lo i prestar-lo a Ebiblio, la plataforma de préstecs digitals de les biblioteques públiques de Catalunya.
Enllaç al document: https://catalunya.ebiblio.es/opac? id=00131386
Els "coronallibres" són càpsules tancades amb llibres que ens poden ajudar a trobar propostes de lectura a la plataforma eBiblio i a la biblioteca relacionades entre elles per la seva temàtica.
En aquesta ocasió us presentem un "coronallibres" infantil adreçat a nens i nenes de 10 a 12 anys, nodrit de cinc recomanacions sota el títol "Enigmes i misteris", que us podeu anar prestant aquests dies de confinament a través d'aquesta plataforma digital per llegir-los a casa tranquil·lament aquest estiu.
La proposta conté els següents llibres que trobareu...
Avui us recomanem llibres de misteri, policíacs amb moltes aventures.
El que tenen en comú és que els personatges principals són detectius enginyosos, intel·ligents que no els passa cap cosa per alt i amb grans dots d'investigació.
Si us agrada el gènere policíac on normalment s'investiga un secret o un misteri i potser es resol un crim, aquest és el vostre "coronallibres".
També us recordem que si voleu llegir aquestes propostes, podeu demanar els llibres prèviament a través del nostre formulari web, al correu electrònic [EMAIL] o al telèfon 973279070.
L'horari d'atenció telefònica i de lliurament de comandes serà el següent:
Dilluns i dimecres: de 15 a 20 h.
Avui des de la sala infantil volem destacar els llibres de la il·lustradora i autora Suzy Lee.
Nascuda a Seül l'any 1974 va estudiar pintura a la Universitat Nacional d'aquesta mateixa ciutat i va cursar un màster en llibres d'art al Camberwell College of Arts de Londres.Els seus llibres han estat traduïts a diversos idiomes i han aconseguit prestigiosos reconeixements per part de diferents crítics literaris i artístics.
També ha participat i col·laborat en nombroses exposicions internacionals.
Suzy Lee és especialista ens oferir-nos llibres solament en imatges.
Els seus contes abracen moltes edats i traspassen les fronteres dels lectors infantils cap al món dels adults, en definitiva són veritables obres d'art per a lectors de totes les edats.
Els llibres d'aquesta artista coreana resulten ser un excel·lent estímul per a fomentar el gust per la lectura perquè els nens poden identificar-se fàcilment amb els seus protagonistes i les situacions que aquests viuen.
Alguns dels seus llibres publicats els podeu trobar a la biblioteca:
D'aquest llistat destaquem "Líneas", en què l'autora ens presenta una història que ens apropa a una activitat: patinar sobre gel.
Les imatges d'aquesta narració ens provoquen diferents capes de significats.
Un exercici visual que ens atrapa des de la primera línia i que aconsegueix traspasar la frontera del paper per fer sentir al lector com la nena llisca sobre el gel.
L'artista ens dibuixa una línea amb el seu llapis que projecta un moviment del que fa la nena sobre sobre la pista de patinatge.
Un ball en solitari que ens transporta a imaginar com la noia gira, torna, salta i gaudeix dels seus moments en el gel.
Aquesta caiguda inesperada i la peça de paper arrugat que apareix a les pàgines següents ens fan tornar a la realitat.
Aquesta realitat que està plena d'equivocacions i imperfeccions.
Però aviat també ens adonem altra vegada que no tot és el que sembla.
La noia no està sola al seu costat apareix un altre patinador i el paper es va convertint en una pista de gel amb molta més gent que s'ho esta passant bé.
En resum, es tracta d'una història divertida aparentment senzilla però que amaga capes i capes d'interpretació i que, per tant, demana de vàries lectures i observació detinguda.
Recordeu que podeu sol·licitar aquests documents en préstec amb cita prèvia a la biblioteca, a través del nostre formulari web.
Aquest llibre, que va guanyar el Premi Llibreter al millor àlbum il·lustrat l'any 2012, ens explica un fet històric.
Un avi explica al seu nét, dins d'un autobús antic, una història que va passar l'1 de desembre de 1955, a Montgomery, als Estats Units.
Rosa Parks es va negar a obeir el conductor d'un autobús públic, que volia obligar-la a cedir el seu seient a una persona blanca.
Va ser empresonada per la seva conducta, acusada d'haver pertorbat l'ordre.
En resposta a l'empresonament de Rosa, Martin Luther King, un pastor baptista relativament desconegut de l'època, dirigia un boicot als autobusos públics de Montgomery, que també era coorganitzat per l'activista Rosa Parks i l'amic de la infància Johnnie Carr.
Aquest moviment va acabar amb les pràctiques de segregació racial en els autobusos i va marcar l'inici del final de la segregació en aquest país.
Al 1956, el cas de Rosa Parks va arribar a la Cort Suprema dels EUA, que va dictaminar que la segregació en el transport estava en contra de la Constitució dels EUA.
Aquest àlbum il·lustrat ens explica com era la segregació racial en aquella època i ens descobreix la història de valentia de Rosa Parks, que amb la seva acció es va convertir en una icona del moviment pels drets civils.
Recordeu que podeu sol·licitar aquest document en préstec amb cita prèvia a la biblioteca, a través del nostre formulari web.
Si voleu més informació de Rosa Parks i d'aquest fet històric vegeu: https://ca.wikipedia.org/wiki/Rosa_Parks